  Майя Бывальцева Удмуртиын «Сообщество» фонд кылдытӥзы. Ужбергатонэз азинтонъя мер кенешын 17-тӥ пӧсьтолэзе со сярысь ялӥз элькун тӧролэсь ужзэ огдырлы быдэсъясь Александр Бречалов. Ёзсӧзнэт улосвыл кивалтӥсьлэн кичӧлтэмезъя кылдӥз, сое кылдытон сярысь Александр Бречалов инвожо кутсконын сярысь вераз вал. Солэн кылъёсызъя, ужбергатӥсьёс ласянь ваньмызлы валамон ужась ёзсӧзнэтлы кулэяськон вань, кудӥз пыр мерлыко ӵектосъёслы юрттыны, экономикаез азинтыны но секыт улон югдуре шедем муртъёслы юрттыны луоз. «Тазалыкез эскеронъя мобильной модуль — со туж кулэ, кулэяськон вань, но коньдэтын уксё солы ӧвӧл. Туннэ нуналлы ми солы коньдон люкамы ни, али ваньзэ сое «Сообщество» фонд пыр лэсьтомы, отчы коньдон пономы, мон но коньдонме сёто. Сыӵе ӵектосэз быдэстыны луэ ни. Со сяна, отын калыклэсь но, муниципал ёросъёслэсь но 100-лэсь трос пӧртэм куронъёс, кудъёссэ али, федерал программаосты возьматэк, быдэстыны кулэ», — вераз журналистъёслы элькун кивалтӥсь. Фондэн кивалтоз биатлонъя дуннелэн куинь полэс чемпионэз но Олимпи шудонъёслэн кык полэс призёрез Иван Черезов. Куриськонъёсты эскероз но коньдон кутэмез чаклалоз попечительёслэн кенешсы, кудӥныз кивалтоз Удмуртилэн тӧроезлэсь ужзэ огдырлы быдэсъясь. Озьы ик отчы пырозы ужбергатӥсьёслэн огазеяськонъёссылэн ыстэм муртъёссы. Тегъёс: Мерлык Ижкар Удмуртия ИванЧерезов АлександрБречалов  